**Office 365 tiedote koteihin**

Laukaan kouluissa käytetään Office 365 -verkkopalvelua. Jokaisella opiskelijalla on palvelun myötä mm.:

* 1 teratavun OneDrive -pilvitallennustila
* mahdollisuus asentaa Microsoft Office ilmaiseksi viiteen eri laitteeseen (Windows/Android/iOS).
* Officen Online-käyttö nettiselaimella ilman ohjelman asentamista

Palvelun käyttöoikeus poistuu oppilaan (tai opettajan) lähtiessä pois Laukaan koulusta. Kaikki OneDriveen tallennetut dokumentit kannattaa siirtää talteen ennen Laukaan koulun kirjoilta poistumista.

Office365-palvelun käyttöönoton jälkeen oppilas voi työskennellä missä tahansa ja millä selaimella tahansa, ja työtä voi jatkaa siitä mihin edellisellä laitteella jäi. Yhteistyö ja vuorovaikutus koulutyössä onnistuu vaikka oppilaat eivät olisikaan samassa paikassa. Myös sosiaalisen mediaan pääsee tutustumaan turvallisesti Yammerin avulla.

Koneelle ja Office 365-palveluun kirjautuminen

Koulun koneille ja Office 365- palveluun kirjaudutaan osoitteessa ***office.com*** tunnuksella etunimi.sukunimi@edu.laukaa.fi sekä omalla henkilökohtaisella salasanalla.

Oppilaat kirjautuvat palveluun ensimmäistä kertaa koulussa ja he kirjoittavat salasanan ylös sellaiseen paikkaan, joka kulkee mukana koulussa ja kotona, esim. puhelimen muistioon. **Oppilaan on muistettava salasanansa itse**. Opettajalla ei ole oppilaan salasanaa.

Salasana vanhenee 420 päivän välein. Salasanan voi vaihtaa tietokoneella kirjautumisen jälkeen painamalla CTRL+ALT+DEL ja valitsemalla Vaihda salasana. Oppilaan salasanan tulee olla 8 merkkiä pitkä ja sisältää kolmea seuraavista: isot kirjaimet, pienet kirjaimet, numerot ja erikoismerkit.